

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 05/04/2023 έως 07/04/2023**

**ΠΡΟΓΡΑΜΜΑ  ΤΕΤΑΡΤΗΣ  05/04/2023**

…..

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ταινίες  | **WEBTV**  |

**16:00**  |  **Ο Καλός μας Άγγελος (Ελληνική Ταινία)**  

**Έτος παραγωγής:** 1961

Βασισμένη στο ομώνυμο θεατρικό έργο του Νίκου Τσιφόρου

|  |  |
| --- | --- |
| Ντοκιμαντέρ / Τέχνες - Γράμματα  | **WEBTV** **ERTflix**  |

**17:25**  |  **Μια Εικόνα Χίλιες Σκέψεις  (E)**   **(Τροποποίηση προγράμματος)**

**Έτος παραγωγής:** 2021

Μια σειρά 13 ημίωρων επεισοδίων, εσωτερικής παραγωγής της ΕΡΤ.

Δεκατρείς εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Γιάννης Αδαμάκος. Η τέχνη είναι ενιαία»**
**Eπεισόδιο**: 1

Ένα πορτραίτο του ζωγράφου Γιάννη Αδαμάκου.

Ο Γάννης Αδαμάκος γεννήθηκε στον Πύργο Ηλείας το 1952.

Σπούδασε στη Σχολή καλών Τεχνών με δασκάλους τον Γ. Μαυροϊδή, τον Δ.Μυταρά και τον Π. Τέτση.

Ζωγραφίζει με θεματικές ενότητες.

Για το έργο του θα γράψει ο ιστορικός Τέχνης Χριστόφορος Μαρίνος:

«Ποιο είναι το ουσιώδες στη ζωγραφική του Γιάννη Αδαμάκου; Η αναζήτηση του κενού, η επίμονη προσπάθεια του καλλιτέχνη να απεικονίσει το κενό. Το κενό είναι το ουσιώδες…

Στους πίνακές του κυριαρχεί το ακαθόριστο... αυτό το ακαθόριστο δεν είναι απαραίτητα και ανεξήγητο, ειδικά για κάποιον που έχει επισκεφθεί το εργαστήριο του καλλιτέχνη και έχει συνομιλήσει μαζί του...

...όπως γράφει ο ποιητής Ηλίας Παπαδημητρακόπουλος, ο οποίος μοιράζεται με τον Αδαμάκο τον ίδιο τόπο καταγωγής, όλοι οι συγγραφείς έχουμε μαθητεύσει στους προηγούμενους.

Η γλώσσα είναι ενιαία.

Οι σκέψεις αυτές αντανακλούν τις απόψεις του Γιάννη Αδαμάκου. Η ζωγραφική δεν μπορεί παρά να είναι ενιαία...».

Και παρακάτω: «...κάποια πρωϊνά σήκωνε το κεφάλι του κι απ' το πίσω παράθυρο του εργαστηρίου του κοιτούσε την πόρτα του απέναντι κτιρίου και φανταζόταν τους προγόνους ζωγράφους να αιωρούνται στο φως της αυγής.»

«Ευχαριστώ, σας ευχαριστώ», μουρμούριζε.

«Τους ευγνωμονούσε όλους. Είχαν μοχθήσει για να νικηθεί ο φόβος και η απόγνωση, για να εξεικονισθεί το κενό».

Στο ντοκιμαντέρ ο ζωγράφος παρουσιάζει την διαχρονική δουλειά του και μας ξεναγεί επίσης στο έργο δύο εικαστικών που τον καθόρισαν και τον οδήγησαν στο μαγικό δρόμο της ζωγραφικής: στον Μαρκ Ρόθκο και στον Γιάννη Σπυρόπουλο.

Μουσική: Βαγγέλης Φάμπας
Διεύθυνση Φωτογραφίας: Κώστας Μπλουγουράς
Μοντάζ: Στράτος Τσιχλάκης
Σκηνοθεσία: Μιχάλης Λυκούδης
Διεύθυνση Παραγωγής: Κυριακή Βρυσοπούλου

(Η εκπομπή ΠΑΝΑΓΙΕΣ ΤΟΥ ΑΙΓΑΙΟΥ δεν θα μεταδοθεί)

|  |  |
| --- | --- |
| Ντοκιμαντέρ / Ιστορία  | **WEBTV** **ERTflix**  |

**17:55**  |  **Ιστόρημα (ΝΕΟ ΕΠΕΙΣΟΔΙΟ)**  

**«Η νύφη από την Κάλυμνο»**
**Eπεισόδιο**: 7

…..

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**  

Γ' ΚΥΚΛΟΣ

**Eπεισόδιο**: 144

|  |  |
| --- | --- |
| Ψυχαγωγία  | **WEBTV** **ERTflix**  |

**23:00**  |  **Μουσικό Κουτί (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.

Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.

Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με την μουσική και τον στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.

«Η μουσική συνεχίζει να μας ενώνει» στην ΕΡΤ1 !

**«Το ΜΟΥΣΙΚΟ ΚΟΥΤΙ της δεκαετίας του '80» Καλεσμένοι οι Νίκος Ζιώγαλας, Τόλης Φασόης, Κωνσταντίνα Πάλλα και Ίαν Στρατής**

Το πιο δυνατό ΄80ς πάρτι έρχεται στο Μουσικό Κουτί την Τετάρτη 5 Απριλίου στις 23:00 το βράδυ στην ERTWorld!
Ο Νίκος Πορτοκάλογλου και η Ρένα Μόρφη με συνοδοιπόρους τον Νίκο Ζιώγαλα, τον Τόλη Φασόη, την Κωνσταντίνα Πάλλα και τον Ίαν Στρατή ξεκινάνε μια μεγάλη βόλτα από τη Βουλιαγμένη, περνάνε από Λονδίνο, Νέα Υόρκη, Λος Άντζελες και καταλήγουν στην Αθήνα και την Πλάκα της δεκαετίας του ’80!

Στην εκπομπή συναντιούνται μέσα από τα τραγούδια τους ο Χάρης & ο Πάνος Κατσιμίχας με τις ΠΡΟΣΩΠΙΚΕΣ ΟΠΤΑΣΙΕΣ, ο Χρήστος Κυριαζής με το ….ΕΛΑ ΜΩΡΑΚΙ ΜΟΥ, η Άλκηστις Πρωτοψάλτη με το ΔΙΚΑΙΩΜΑ και οι A-HA με το TAKE ON ME!

Μια ανοιξιάτικη εκδρομή στα 80ς, σε μια εποχή πολύ δημιουργική και αντιφατική, ανέμελη και δυναμική.

Στη διεθνή σκηνή συνυπάρχουν το new wave με τη χορευτική μαύρη μουσική που είναι η εξέλιξη της soul, η νέα ηλεκτρονική μουσική με τα hard rock και metal συγκροτήματα, τα πρώτα hip hop και πολλά άλλα.

Στην Ελλάδα περνάμε από το έντεχνο και πολιτικό τραγούδι της προηγούμενης δεκαετίας στη νέα γενιά των τραγουδοποιών που γράφουν έναν πιο προσωπικό και βιωματικό στίχο και η μουσική τους είναι πιο «ξενόφερτη» κατά την ορολογία της εποχής. Και φυσικά στο λαϊκό τραγούδι παίρνουν τη σκυτάλη νέοι συνθέτες, στιχουργοί και ερμηνευτές και του δίνουν μια νέα πνοή.

Ο Νίκος Ζιώγαλας στα μέσα της δεκαετίας του ’80 κυκλοφορεί τον πρώτο του προσωπικό δίσκο με τίτλο ΤΖΑΜΠΟ και ο Τόλης Φασόης τα «σπάει» με το συγκρότημά του SHARP TIES! Η Κωνσταντίνα Πάλλα και ο Ίαν Στρατης, αν και ανήκουν στη νεότερη γενιά καλλιτεχνών τούς συνδέουν πολλά με τη συγκεκριμένη δεκαετία!

Είσαστε όλοι καλεσμένοι στο jukebox, σε ένα πάρτι που παίζονται οι καλύτερες διασκευές τραγουδιών της εποχής!

Ιδέα, Kαλλιτεχνική Επιμέλεια: Νίκος Πορτοκάλογλου
Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Αρχισυνταξία: Θεοδώρα Κωνσταντοπούλου
Παραγωγός: Στέλιος Κοτιώνης
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Μουσική διεύθυνση: Γιάννης Δίσκος
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου
Υπεύθυνος ρεπερτορίου: Νίκος Μακράκης
Photo Credits : Μανώλης Μανούσης/ΜΑΕΜ
Εκτέλεση παραγωγής: Foss Productions μαζί τους οι μουσικοί:
Πνευστά – Πλήκτρα / Γιάννης Δίσκος
Βιολί – φωνητικά / Δημήτρης Καζάνης
Κιθάρες – φωνητικά / Λάμπης Κουντουρόγιαννης
Drums / Θανάσης Τσακιράκης
Μπάσο – Μαντολίνο – φωνητικά / Βύρων Τσουράπης
Πιάνο – Πλήκτρα / Στέλιος Φραγκούς

|  |  |
| --- | --- |
| Ενημέρωση / Εκπομπή  | **WEBTV** **ERTflix**  |

**01:00**  |  **Επίλογος**   **(Τροποποίηση προγράμματος)**

Κάθε Τετάρτη συζητάμε για όσα συμβαίνουν στην Ελλάδα και τον κόσμο με τα πρόσωπα που διαμορφώνουν τις εξελίξεις. Και αναζητούμε απαντήσεις γράφοντας τον επίλογο της ημέρας. Ακαδημαϊκοί, πολιτικοί, αναλυτές και άνθρωποι της κοινωνίας των πολιτών μιλούν στον Επίλογο σε μια προσπάθεια να ρίξουμε φως σε ό,τι συμβαίνει γύρω μας.

**Ο Χρήστος Χωμενίδης και ο Ρόντρικ Μπίτον στην εκπομπή «Επίλογος»**

Ο συγγραφέας Χρήστος Χωμενίδης και ο διακεκριμένος Σκωτσέζος Ελληνιστής καθηγητής Ρόντρικ Μπίτον είναι προσκεκλημένοι του Απόστολου Μαγγηριάδη στην εκπομπή «Επίλογος».

Με την ευκαιρία της κυκλοφορίας του νέου βιβλίου του «Η δίκη Σουαρέφ», ο Χρήστος Χωμενίδης συζητάει με τον Απόστολο Μαγγηριάδη για τη λογοτεχνία, την πολιτική και την κοινωνία μας, αλλά και για τα θέματα της Δικαιοσύνης.

Επίσης, ο Απόστολος Μαγγηριάδης συζητάει με τον διακεκριμένο Σκωτσέζο ελληνιστή καθηγητή Ρόντρικ Μπίτον, ο οποίος πρόσφατα πολιτογραφήθηκε τιμητικά ως Έλληνας πολίτης, για τη σύγχρονη έννοια του όρου «φιλέλληνας» αλλά και για τη σημασία των ελληνικών σπουδών ανά τον κόσμο.

«Επίλογος» με τον Απόστολο Μαγγηριάδη

Παρουσίαση: Απόστολος Μαγγηριάδης
Αρχισυνταξία: Λάζαρος Μπέλτσιος
Δημοσιογραφική Έρευνα: Λίνα Καπετάνιου
Δημοσιογραφική Επιμέλεια: Ολυμπιάδα Μαρία Ολυμπίτη
Σκηνοθεσία: Μαρία Ανδρεαδέλλη
Εκτέλεση Παραγωγής: Ελένη Χ. Αφεντάκη

|  |  |
| --- | --- |
| Ντοκιμαντέρ / Πολιτισμός  | **WEBTV** **ERTflix**  |

**02:00**  |  **Art Week (2022-2023)  (E)**   **(Αλλαγή ώρας)**

**Έτος παραγωγής:** 2022

Το Art Week είναι η εκπομπή που κάθε εβδομάδα παρουσιάζει μερικούς από τους πιο καταξιωμένους Έλληνες καλλιτέχνες.
Η Λένα Αρώνη συνομιλεί με μουσικούς, σκηνοθέτες, λογοτέχνες, ηθοποιούς, εικαστικούς, με ανθρώπους οι οποίοι, με τη διαδρομή και με την αφοσίωση στη δουλειά τους, έχουν κατακτήσει την αναγνώριση και την αγάπη του κοινού. Μιλούν στο Art Week για τον τρόπο με τον οποίον προσεγγίζουν το αντικείμενό τους και περιγράφουν χαρές και δυσκολίες που συναντούν στην πορεία τους. Η εκπομπή έχει ως στόχο να αναδεικνύει το προσωπικό στίγμα Ελλήνων καλλιτεχνών, που έχουν εμπλουτίσει τη σκέψη και την καθημερινότητα του κοινού, που τους ακολουθεί. Κάθε εβδομάδα, η Λένα κυκλοφορεί στην πόλη και συναντά τους καλλιτέχνες στον χώρο της δημιουργίας τους με σκοπό να καταγράφεται και το πλαίσιο που τους εμπνέει.
Το ART WEEK, για ακόμα μία σεζόν, θα ανακαλύψει και θα συστήσει, επίσης, νέους καλλιτέχνες, οι οποίοι έρχονται για να "μείνουν" και να παραλάβουν τη σκυτάλη του σύγχρονου πολιτιστικού γίγνεσθαι.

**«Δημήτρης Πιατάς - Κώστας Μακεδόνας»**
**Eπεισόδιο**: 21

Το ΑRTWEEK πηγαίνει στο Θέατρο Ακροπόλ και μαθαίνει πολλά για την παράσταση "Το Έκτο Πάτωμα",
του Αλφρέντ Ζερί.

Καλεσμένοι ο υπέροχος και αγαπημένος ηθοποιός Δημήτρης Πιατάς και ο δημοφιλέστατος τραγουδιστής
Κώστας Μακεδόνας, οι οποίοι συνεργάζονται και μοιράζονται τη σκηνή.

Ένα πασίγνωστο έργο, το οποίο άφησε εποχή τη δεκαετία του ΄90 στην Ελλάδα, με μεγάλο όπλο τη διασκευή της Άννας Παναγιωτοπούλου, τη μουσική του Σταμάτη Κραουνάκη και τους στίχους της Λίνας Νικολακοπούλου.

Ένα φρέσκο ανέβασμα, ένα θεατρικό ραντεβού, το οποίο είναι ήδη ισχυρό, αναλύεται από τους καλεσμένους καθώς μοιράζονται στιγμές από τις πρόβες τους και τη χημεία που δημιούργησαν.

Μία κουβέντα με χιούμορ, ζεστασιά και οικειότητα.

Παρουσίαση: Λένα Αρώνη
Παρουσίαση - Αρχισυνταξία - Επιμέλεια εκπομπής: Λένα Αρώνη
Σκηνοθεσία: Μανώλης Παπανικήτας

(Οι επαναλήψεις των εκπομπών ΕΣ ΑΥΡΙΟΝ ΤΑ ΣΠΟΥΔΑΙΑ & ΜΟΝΟΓΡΑΜΜΑ δεν θα μεταδοθούν)

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**03:00**  |  **Ειδήσεις - Αθλητικά - Καιρός  (M)**

…..

**ΠΡΟΓΡΑΜΜΑ  ΠΕΜΠΤΗΣ  06/04/2023**

…..

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ταινίες  | **WEBTV**  |

**16:00**  |  **Η Σταχτοπούτα (Ελληνική Ταινία)**  

**Έτος παραγωγής:** 1960
**Διάρκεια**: 81'

|  |  |
| --- | --- |
| Ντοκιμαντέρ / Τέχνες - Γράμματα  | **WEBTV** **ERTflix**  |

**17:25**  |  **Μια Εικόνα Χίλιες Σκέψεις  (E)**   **(Τροποποίηση προγράμματος)**

**Έτος παραγωγής:** 2021

Μια σειρά 13 ημίωρων επεισοδίων, εσωτερικής παραγωγής της ΕΡΤ.

Δεκατρείς εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Αριστομένης Θεοδωρόπουλος»**
**Eπεισόδιο**: 2

Ο Αριστομένης Θεοδωρόπουλος, εικαστικός, απόφοιτος της ΑΣΚΤ (2005-2010), με ατομικές και ομαδικές εκθέσεις στο ενεργητικό του, μας μιλάει για τη δουλειά του, μέρος της οποίας παρουσιάστηκε στην τρίτη ατομική έκθεσή του με τίτλο ΕΞΩ που πραγματοποιήθηκε στο χώρο ΜΕΤΣ Κέντρο Τεχνών. Το καλλιτεχνικό ταξίδι του ξεκινάει από την παραστατική ζωγραφική, που στα σημερινά του έργα όμως αποτυπώνεται με μια πιο ελεύθερη έκφραση.

Επίσης επιλέγει να μας μιλήσει για δύο σημαντικούς καλλιτέχνες, τον Γιαννούλη Χαλεπά, με την ευάλωτη θέση και το δράμα του οποίου ταυτίζεται ψυχικά, και τον Φράνσις Μπέικον, καθώς η μελέτη του έργου του και τα επαναλαμβανόμενα μοτίβα της ζωγραφικής του τον έχουν επηρεάσει βαθιά.

Σκηνοθεσία: ΦΛΩΡΑ ΠΡΗΣΙΜΙΝΤΖΗ
Διεύθυνση Φωτογραφίας: ΑΝΔΡΕΑΣ ΖΑΧΑΡΑΤΟΣ
Διεύθυνση Παραγωγής: ΚΥΡΙΑΚΗ ΒΡΥΣΟΠΟΥΛΟΥ
ΕΣΩΤΕΡΙΚΗ ΠΑΡΑΓΩΓΗ ΕΡΤ

(Η εκπομπή ΠΑΝΑΓΙΕΣ ΤΟΥ ΑΙΓΑΙΟΥ δεν θα μεταδοθεί)

|  |  |
| --- | --- |
| Ντοκιμαντέρ / Ιστορία  | **WEBTV** **ERTflix**  |

**17:55**  |  **Ιστόρημα (ΝΕΟ ΕΠΕΙΣΟΔΙΟ)**  

**«Ο «παράδεισος» στους δρόμους της Θεσσαλονίκης»**
**Eπεισόδιο**: 8

…..

**ΠΡΟΓΡΑΜΜΑ  ΠΑΡΑΣΚΕΥΗΣ  07/04/2023**

…..

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ταινίες  | **WEBTV**  |

**16:00**  |  **Το Μεροκάματο της Ευτυχίας (Το Μεγάλο Κόλπο) - Ελληνική Ταινία**  

**Έτος παραγωγής:** 1960
**Διάρκεια**: 78'

Ελληνική δραματική, κοινωνική ταινία μυθοπλασίας.

|  |  |
| --- | --- |
| Ντοκιμαντέρ / Τέχνες - Γράμματα  | **WEBTV** **ERTflix**  |

**17:35**  |  **Μια Εικόνα Χίλιες Σκέψεις  (E)**   **(Τροποποίηση προγράμματος)**

**Έτος παραγωγής:** 2021

Μια σειρά 13 ημίωρων επεισοδίων, εσωτερικής παραγωγής της ΕΡΤ.

Δεκατρείς εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Αλέκος Κυραρίνης. Άγγελοι και δράκοι»**
**Eπεισόδιο**: 3

Ένα πορτρέτο του ζωγράφου Αλέκου Κυραρίνη.

Ο Αλέκος Κυραρίνης γεννήθηκε στην Τήνο το 1976.

Εργάστηκε από μικρός, δίπλα στο μαρμαρογλύπτη πατέρα του.

Σπούδασε στη Σχολή Καλών Τεχνών με δάσκαλο τον Γιάννη Ψυχοπαίδη, για το έργο του οποίου και πόσο αυτό τον καθόρισε, εξομολογείται στην εκπομπή.

Έχει πραγματοποιήσει 16 ατομικές εκθέσεις στην Ελλάδα, την Ισπανία και το Βέλγιο, ενώ έχει συμμετάσχει σε ομαδικές εκθέσεις στην Ιταλία, το Βέλγιο, το Λουξεμβούργο, την Αυστρία, την Πολωνία, τη Ρουμανία, τη Γαλλία και την Ισπανία.

Αυτή την περίοδο προετοιμάζει την έκθεση που θα γίνει το Δεκέμβριο του 2021 στο Παρίσι.

Το 2016, πραγματοποιήθηκε έκθεση έργων του στην Ελληνοαμερικανική Ενωση, με τίτλο «Φως και Ζωή».

Τα έργα του παρουσιάστηκαν μαζί με ποιήματα του Δημήτρη Αγγελή, που γράφτηκαν ειδικά για την έκθεση και τα έργα του Ζωγράφου. Αυτή η σύνδεση εικαστικής δράσης και ποίησης παρουσιάζονται με πρωτότυπο τρόπο στο ντοκιμαντέρ.

Μουσική: Βαγγέλης Φάμπας
Διεύθυνση Φωτογραφίας: Γιώργος Πουλίδης
Διεύθυνση Παραγωγής: Κυριακή Βρυσοπούλου
Μοντάζ: Στράτος Τσιχλάκης
Σκηνοθεσία: Μιχάλης Λυκούδης

(Η εκπομπή ΠΑΝΑΓΙΕΣ ΤΟΥ ΑΙΓΑΙΟΥ δεν θα μεταδοθεί)

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**18:00**  |  **Κάτι Γλυκό  (E)**  

**Έτος παραγωγής:** 2021

**«Ελληνικό Cheesecake & Μασουράκια ολικής άλεσης με πάστα σταφίδας»**
**Eπεισόδιο**: 12

…..

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**22:00**  |  **Χαιρέτα μου τον Πλάτανο (ΝΕΟ ΕΠΕΙΣΟΔΙΟ)**  

Γ' ΚΥΚΛΟΣ

**Eπεισόδιο**: 146

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**23:00**  |  **Η Αυλή των Χρωμάτων (2022-2023) (ΝΕΟ ΕΠΕΙΣΟΔΙΟ)**   **(Περιγραφή επεισοδίου)**

**Έτος παραγωγής:** 2022

Η επιτυχημένη εκπομπή της ΕΡΤ2 «Η Αυλή των Χρωμάτων» που αγαπήθηκε και απέκτησε φανατικούς τηλεθεατές, συνεχίζει και φέτος, για 5η συνεχόμενη χρονιά, το μουσικό της «ταξίδι» στον χρόνο.

Ένα ταξίδι που και φέτος θα κάνουν παρέα η εξαιρετική, φιλόξενη οικοδέσποινα, Αθηνά Καμπάκογλου και ο κορυφαίος του πενταγράμμου, σπουδαίος συνθέτης και δεξιοτέχνης του μπουζουκιού, Χρήστος Νικολόπουλος.

Κάθε Σάββατο, 22.00 – 24.00, η εκπομπή του ποιοτικού, γνήσιου λαϊκού τραγουδιού της ΕΡΤ, ανανεωμένη, θα υποδέχεται παλιούς και νέους δημοφιλείς ερμηνευτές και πρωταγωνιστές του καλλιτεχνικού και πολιτιστικού γίγνεσθαι με μοναδικά Αφιερώματα σε μεγάλους δημιουργούς και Θεματικές Βραδιές.

Όλοι μια παρέα, θα ξεδιπλώσουμε παλιές εποχές με αθάνατα, εμβληματικά τραγούδια που έγραψαν ιστορία και όλοι έχουμε σιγοτραγουδήσει και μας έχουν συντροφεύσει σε προσωπικές μας, γλυκές ή πικρές, στιγμές.

Η Αθηνά Καμπάκογλου με τη γνώση, την εμπειρία της και ο Χρήστος Νικολόπουλος με το ανεξάντλητο μουσικό ρεπερτόριό του, συνοδεία της 10μελούς εξαίρετης ορχήστρας, θα αγγίξουν τις καρδιές μας και θα δώσουν ανθρωπιά, ζεστασιά και νόημα στα σαββατιάτικα βράδια στο σπίτι.

Πολύτιμος πάντα για την εκπομπή, ο συγγραφέας, στιχουργός και καλλιτεχνικός επιμελητής της εκπομπής Κώστας Μπαλαχούτης με τη βαθιά μουσική του γνώση.

Και φέτος, στις ενορχηστρώσεις και την διεύθυνση της Ορχήστρας, ο εξαιρετικός συνθέτης, πιανίστας και μαέστρος, Νίκος Στρατηγός.

Μείνετε πιστοί στο ραντεβού μας, κάθε Σάββατο, 22.00 – 24.00 στην ΕΡΤ2, για να απολαύσουμε σπουδαίες, αυθεντικές λαϊκές βραδιές!

**«Τα ψέματα»**
**Eπεισόδιο**: 24

Πώς γλίτωσε η ανθρωπότητα από τη συντέλεια του κόσμου την 1η Απριλίου του 1940; Γιατί τελικά δεν αντικαταστάθηκε ο πύργος του Άιφελ με ένα γήπεδο ποδοσφαίρου; Ανακαλύφθηκε τελικά ο τάφος του Σωκράτη το 1995, όπως είχε επίσημα ανακοινώσει το Υπουργείο Πολιτισμού και αναπαρήγαγαν όλα τα διεθνή πρακτορεία ειδήσεων; Σύμφωνα με το BBC, πόσα κιλά σπαγγέτι ήταν η συγκομιδή, στην Ιταλία το 1975, από τα σπαγγετόδεντρα;

Την απάντηση σε αυτά τα ερωτήματα που συγκλόνισαν την κοινή γνώμη δίνει μία και μόνο ημερομηνία: Η πρωταπριλιά!

Το έθιμο που η παράδοση θέλει να ξεκινά από τους Κέλτες ψαράδες ή από τη Γαλλία τον 16ο αιώνα επί Καρόλου Θ’, εντάχθηκε στην ελληνική κοινωνία με μεγάλη χαρά και κυρίως, με πολλή φαντασία.

«Η Αυλή των Χρωμάτων» με την Αθηνά Καμπάκογλου και τον Χρήστο Νικολόπουλο, τιμώντας τα ήθη και τα έθιμα και φυσικά αγαπώντας την ποιοτική ελληνική μουσική, δημιουργεί ένα επεισόδιο, όπου η μουσική συναντά το ψέμα.

Στιχουργοί και συνθέτες εμπνεύστηκαν από μικρά ή μεγάλα ψέματα της καθημερινότητας, από έρωτες που “οξειδώθηκαν” στο ψέμα, από αλήθειες που χάθηκαν ακούσια ή εκούσια κι έφτιαξαν τραγούδια που πάντα θα μας θυμίζουν ότι το ψέμα ποτέ δεν πρόκειται νικήσει την αλήθεια. Αυτά, άλλωστε, θα τα επιβεβαιώσει με την ιστορική του έρευνα ο Κώστας Μπαλαχούτης, ο ιστορικός ερευνητής της εκπομπής, αναζητώντας πληροφορίες ανάμεσα στους χιλιάδες στίχους των ελληνικών τραγουδιών.

«Άσε τα ψέματα», «Ήταν ψεύτικα», «Παραμυθάκι μου», «Κι αν γελάω είναι ψέμα», «Ψεύτρα Ζωή», «Τέλι τέλι τέλι», «Μάνα μου Ελλάς», είναι μερικά μόνο από τα τραγούδια που θα ερμηνεύσουν εκπληκτικά η Ελένη Δήμου, ο Κώστας Τριανταφυλλίδης και η Άσπα Θεοφίλου.

Κι επειδή κάθε ψέμα έχει την ιστορία του, αλλά και την αιτία που δημιουργείται δεν θα μπορούσαν να λείπουν ο συγγραφέας- λαογράφος Γιώργος Λεκάκης και η έγκριτη ψυχολόγος Στέλλα Αργυρίου.

Είναι η πρώτη και η τελευταία φορά που η «Αυλή των χρωμάτων», η Αθηνά Καμπάκογλου και ο Χρήστος Νικολόπουλος, θα σας γεμίσουν ψέματα, έστω και μελωδικά.

Παίζουν οι μουσικοί:

Ενορχηστρώσεις - Διεύθυνση Ορχήστρας

Πιάνο: Νίκος Στρατηγός
Μπουζούκια: Δημήτρης Ρέππας - Γιάννης Σταματογιάννης
Ακορντεόν: Τάσος Αθανασιάς
Βιολί: Μανώλης Κόττορος
Πλήκτρα: Κώστας Σέγγης
Τύμπανα: Γρηγόρης Συντρίδης
Μπάσο: Πόλυς Πελέλης
Κιθάρα: Βαγγέλης Κονταράτος
Κρουστά: Νατάσσα Παυλάτου

Παρουσίαση: Χρήστος Νικολόπουλος - Αθηνά Καμπάκογλου
Σκηνοθεσία: Χρήστος Φασόης
Αρχισυνταξία: Αθηνά Καμπάκογλου - Νίκος Τιλκερίδης
Δ/νση Παραγωγής: Θοδωρής Χατζηπαναγιώτης - Νίνα Ντόβα
Εξωτερικός Παραγωγός: Φάνης Συναδινός
Καλλιτεχνική Επιμέλεια: Κώστας Μπαλαχούτης
Σχεδιασμός ήχου: Νικήτας Κονταράτος
Ηχογράφηση - Μίξη Ήχου - Master: Βασίλης Νικολόπουλος
Διεύθυνση φωτογραφίας: Γιάννης Λαζαρίδης
Μοντάζ: Ντίνος Τσιρόπουλος
Έρευνα Αρχείου – οπτικού υλικού: Κώστας Λύγδας
Υπεύθυνη Καλεσμένων: Δήμητρα Δάρδα
Υπεύθυνη Επικοινωνίας: Σοφία Καλαντζή
Βοηθός Σκηνοθέτη: Σορέττα Καψωμένου
Φωτογραφίες: Μάχη Παπαγεωργίου

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**01:00**  |  **Πλάνα με Ουρά  (E)**  

Γ' ΚΥΚΛΟΣ

**Έτος παραγωγής:** 2022

**«Θέριππος, Βάλλυ Κοντίδη»**
**Eπεισόδιο**: 28

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**